Ar galv diwezhañ evit an nijadenn 830-9873 da Londrez-Stansted eo; dor niverenn pemp.  Dasoniñ a rae ar frazenn e sal vras an aerborzh he zoenn wer, hogen e oa ket aes he chlevet, mouget ma oa gant ar monedone, an dud o redek a bep tu, da vont do charr-nij, pe chwitet anezhañ ganto endeo hep gouzout dezho, ar vugale o vlejal, o zud o huchal warno hag an dud all tro-dro o sellet outo gant ur sell kounnaret hag aet skuizh, an dud o tebriñ, o  evañ, o prenañ kaetennoù, o klemm peogwir e oa dale, peogwir e oa bet kollet o malizennoù, peogwir e oa fall ar chafe, peogwir ne oa ket paper er privezioù ha me-oar-me. Hogen me avat ne raen ket vann. O paouez erruout e oan, ha kerkent ha tapet ma malizenn ganin war an tapis-ruilh e chellfen mont dar gêr. Hir e oa honnezh da zont, met ne raen forzh. Amzer zo pa vezer e vakañsoù choazh. Mall a oa warnon da vezañ distro memestra, da welet Gwenola en-dro. Mall a oa warni ivez sur a walch, ha diwar ar  bellgomzadenn hor boa bet pa oan o chortoz ma charr-nij e bro an togoù ront hag ar bakon fritet da vintin e soñje din e vefe plijadur pa zistrofe, evit an daou achanomp. Gouzout a raen dre ar munud peseurt dilhad a oa warni-ha pere ne oant ket- ma veaj am boa tremenet och ijinañ pep tra dre ar munud. Ret e oa prenañ bleunioù, sot e oa hi ganto, forzh peseurt re, forzh peseurt liv e vefent, gant ar bleunioù e veze plijet.  Ar plach nemeti ma oan bet ganti a denne un tammig dar skeudenn a vez roet eus ar  merched gant ar filmoù hag al levrioù e oa-hi, a soñjis en ur vouschoarzhin. Ket penn-da-benn koulskoude, dre eurvat. Kelennerez e oa deuet da vezañ, kelennerez war ar galleg en ul lise didrubuilh. Met ur wech distro dar gêr e oa pell diouzh ar vaouezig sioul a blije dhe skolidi. Tennet ganti he mantell e teue da vezañ Gwenplantet dirak hech urzhiataer, a oa arabat dont da zirenkañ keit ma nhe doa ket echu, pe ma veze desachet gant gwastilli hepken. Ne ouien ket re vat ma oa bet Internet ur mad  evit ar choublajoù dre ar bed, met ne vezen ket direnket, ken sot maz on ivez gant an disterañ ardivink teknologel. Minc hoarzhin a ris adarre pa soñjis e oan bet o ober shopping e kalonenn deknologel Londrez, azeuldi ar geek-ed hag an nerd-ed. Marteze ne vefe ket dav prenañ bleunioù, gant ar smartphone e vefe-hi laouen a-walch, marteze ne gouskfemp tamm fenoz. Setu ar valizenn. Ket, ne oa ket an hini vat, heñvel a-walch koulskoude. Divizhet ho defe ma lakaat da chortoz betek ar poent diwezhañ holl ?  Ket, aze emañ, an hini vat, a-benn ar fin !  Ma malizenn ganin e yis kuit eus an aerborzh, goude ur mareig, amzer din da ziskouez ma chartenn-anv buan ha buan dar valtouterez vihan ha kuilh. O tistreiñ de vro e oa, neketa ? Ya. Mat ar veaj ? Ya. Kenavo aotroù. Kenavo.  Pebezh micher ! Laouenoch e oan gant al labour em boa kavet nevez a oa, goude ur mare en dilabour : treser a-vicher en un ti-bruderezh. Spontet e oa bet ma mamm, Peus ket mezh kontañ gevier dan dud evit gounit archant ?. Nem  boa ket lakaet anezho da baeañ ma stummadur graferezh ker-ruz evit netra, koulskoude ! Ha da eizh vloaz warn ugent e oa poent bras kavout ur gwir labour, stabil. Plijout a rae da Wenola, ouzhpenn-se, choant he devoa da chouchemenn skritelloù diganin o vrudañ dre ar gêr a-bezh nag ur challoch a oa achanon. Nem boa ket he lezet da ober choazh, met sellet a raen mat eus ar panelloù a oa war wel, kent kaout ur souezhadenn bennak.  Un taksi bremañ, nem boa ket ma aotre, nag hi kennebeut, da betra  pa vezer o chom e kêr ? Setu unan dieub. Dale a oa bet gant ar charr-nij -daoust ha restaolet e chellfe bezañ ?- ha noz a vije anezhi a-barzh pell. Dre chañs ne oa ket gwall bell an aerborzh diouzh an ti, berr e vefe, ha ne goustfe ket re gêr din. Ne oa ket ar priz-noz choazh, a respontas ar blenier din pa choulennis. Daou euro warn-ugent memestra. Ma, ne rae forzh, paet mat e vezen bremañ, ha Gwenola ivez a drugarez dar chentelioù-skoazell a roe da vugale ar binvideien.  Dirak ma zi e chomis ur  pennadig, souezet ; un dra bennak ne oa ket evel boaz. 